open-index/open-wikipedia-markdown huggingface dataset:
Troll (andre betydninger)

**Troll** kan vise til:

* En eventyr- og sagnfigur, se troll
* Et hesteredskap, se troll (landbruk)
* En potetsort, se troll (potet)
* Et nett-troll, se trolling (Internett)
* Hekseri, se trolldom
* Troll (forskningsstasjon), en forskningsstasjon i Dronning Maud Land
* Troll (bil), et norsk bilmerke
* Troll (plateselskap), et norsk plateselskap
* Troll (film), en norsk film (2022) 
* Troll (kortfilm), en norsk kortfilm (1991)
* Trolls (film), en amerikansk film (2016)
* Trollfeltet, olje- og gassfelt i Nordsjøen
* Troll A, en oljeplattform i Nordsjøen
* Troll Airfield, en flyplass i Antarktis
* Vålerenga Trolls, fotballag
* En tidligere sportsklubb, se Rindal Idrettslag
* En «rase» i spillet World of Warcraft, se arter og fraksjoner i World of Warcraft

## Se også
* 
* Pekersiden trolling
Ismail Kadare

**Ismail Kadare** (1936–2024) var en albansk forfatter.

Kadare studerte litteraturvitenskap i Tirana og Moskva. Etter at Albania og Sovjetunionen brøt med hverandre, arbeidet han som journalist i Tirana. Siden fortsatte han flere år som bare forfatter. Han flyttet til Paris tidlig på 1990-tallet, og der bodde han siden.

Kadare skrev flere titalls bøker, og mange av romanene hans er blitt oversatt til mer enn 40 språk. Hans mest kjente bøker ble skrevet under kommunistregimet i Albania. Kadare ble ofte nevnt som en mulig kandidat til Nobelprisen i litteratur. Han ble i 2009 tildelt Fyrsten av Asturias-prisen for litteratur. I 2020 ble han forfremmet til storoffiser av Æreslegionen.

## Verker utkommet på norsk
(Innledende årstall henviser til den albanske originalutgivelsen)
* 1967 – *Bryllupet* (roman). – Sekundæroversatt fra engelsk etter *The Wedding*, ved Torstein Bugge Høverstad. Originaltittel: *Dasma*. Forlaget Oktober (1972)
* 1963 – *Den døde hærs general* (roman).  Sekundæroversatt fra fransk etter *Le général des armées mortes*, ved Kari og Kjell Risvik. Originaltittel: *Gjenerali i ushtrise se vdekur*. (Cappelen, 1997). 
* 1980 – *Hvem fulgte Doruntine hjem?* (roman). Sekundæroversatt fra fransk etter *Qui a ramené Doruntine?*, ved Christine Amadou. (Cappelen, 1990)
* 1981 – *Drømmenes palass* (roman). Sekundæroversatt fra fransk etter *Le palais des rêves*, ved Bente Christensen. Originaltittel: *Nepunesi i pallatit de endrrave*. (Cappelen, 1991)
* 1991 – *Albansk vår: krønike, brev, refleksjoner*.  Sekundæroversatt fra fransk etter *Printemps albanais*, ved Tom Lotherington. Originaltittel: *Nga nje dhjetor ne tjetrin*. (Cappelen, 1991)
* 1989 – *H for Homer* (roman). Sekundæroversatt fra fransk etter *Le dossier H*, ved Bente Christensen. Originaltittel: *Dosja H*. (Cappelen, 1992)
* 1980 – *Avbrutt april* (roman). Sekundæroversatt fra fransk etter *Avril brisé*, ved Bente Christensen. Originaltittel: *Prilli i thyer*. (Cappelen, 1993)
* 1998 – *Tre sørgesanger for Kosovo* (essay). Sekundæroversatt fra fransk etter *Trois chants funèbres pour le Kosovo*, ved Tom Lotherington. Originaltittel: *Tri kenge zie per Kosoven*. (Cappelen, 1999)
* 1985/2003 – *Agamemnons datter + Etterfølgeren* (to kortromaner). Sekundæroversatt fra fransk etter: *La fille d'Agamemnon* og *Le successeur*, ved Tom Lotherington Originaltitler: *Vajza e Agamemnonit* og *Pasardhësi*. (Cappelen, 2008)
* 2008 – *Ulykken* (roman). Sekundæroversatt fra fransk etter *L'accident*, ved Tom Lotherington. Originalens tittel: *Aksidenti*. (Cappelen Damm, 2010)
* 2009 – *Den uønskede middagen* (roman). Oversatt fra albansk av Jardar Østbø. Originaltittel: *Darka e gabuar* (Cappelen Damm, 2013).

## Priser og nominasjoner (utvalg)
* 2009 – Fyrsten av Asturias' pris for litteratur
* 2009 – Nominert til Independent Foreign Fiction Prize
* 2005 – The Man Booker Prize International

## Referanser


## Eksterne lenker
* 
* 
*
University of Surrey

**University of Surrey** ble opprettet 9. september 1966. Det lå opprinnelig ved Battersea i det sørvestlige London. Før det fikk status som universitet het det *Battersea College of Technology*. Historien går tilbake til 1891, da det ble opprettet som *Battersea Polytechnic Institute* for å tilby høyere utdanning til den fattigere del av Londons befolkning.

I 1968 flyttet det til sentrum av Guildford i Surrey, ved siden av Guildfordkatedralen. Det bruker bare 0,3 km² av en tomt på 1,2 km², og det er planer om å utvide universitetet. Opprinnelig var det planlagt at det skulle ha 5&nbsp;000 studenter, men det er nå omkring 10&nbsp;000.

Det utgjorde mellom 2000 og 2004 sammen med Roehampton University en enhet som kaltes *Federal University of Surrey*. Sent i 2003 ble det foreslått at Roehampton, som den gang het *University of Surrey Roehampton*, skulle få status som selvstendig universitet, noe som ble innvilget av regjeringen i juni 2004.

## Rangeringer
University of Surrey ble rangert som nummer 8 av 126 britiske universiteter på Complete University Guides liste for 2016 og som nummer 4 av 119 britiske universiteter på *[[The Guardian]]s* 2016-liste.

I QS World University Rankings for 2014 rangerte University of Surrey som nummer 314 og i Academic Ranking of World Universities (Shanghai-rankingen) for 2014 som nummer 401-500 av verdens universiteter. Universitetet var ikke å finne blant de 500 beste universitetene i verden i Times Higher Education World University Rankings 2014-2015.

## Referanser

## Eksterne lenker
*
Big Ben

**Big Ben** er kallenavnet på den største av klokkene i tårnet på Westminsterpalasset i London. Det blir også ofte feilaktig brukt om hele tårnet som i seg selv egentlig heter Elizabeth Tower. 

Klokken ble påbegynt i 1858 og sto ferdig bygd i 1859. Den skal ha blitt oppkalt etter Benjamin Hall, som var sjefskommissær for offentlige arbeider. En annen teori er at den, fordi den var den tyngste i sitt slag, ble kalt opp etter den berømte proffbokseren Benjamin Caunt. Den ble støpt av Whitechapel klokkestøperi.

Under andre verdenskrig ble uret utsatt for en rekke tyske flyangrep, men overlevde og fortsatte å markere tiden. Kun én eneste gang i historien har uret i tårnet som rager 96,4 meter over Themsen, gått for sent. Det skjedde i 1962, da et stort snøfall fikk Big Ben til å ringe inn det nye året ti minutter over midnatt. Også i 1976 og i 1997 stanset den opp.

Fredag 27. mai 2005 skjedde det igjen; klokken 22.07 stoppet uret, og etter en liten pause gikk det igjen, fram til 22.20. Den siste stoppen varte i en og en halv time, og de britiske tjenestemennene som har ansvaret for Big Ben hadde ingen forklaring på hvorfor. En teori var at denne fredagen var den varmeste dagen i London siden 1953.

I dag blir klokken brukt som offisiell klokke i mange nyhetsstasjoner, som BBC.

## Renovering
21. august 2017 begynte et fire år langt renoveringsarbeid på Elizabeth Tower som skal inkludere installering av en ny heis. Det er også planer om å restaurere glasset og male klokkehjulene på nytt. Med noen få unntak, som nyttårsaften og Remembrance Sunday, I 2021 da renoveringen var ferdig begynte klokkene å slå igjen.

## Bilder

London MMB D8 Palace of Westminster.jpg|Klokken om kvelden
Rear of Big Ben clock face.jpg|Kaptein Michael Rose (v) og stabssersjant Neal Beer fra Royal Corps of Signals ved Big Ben på Remembrance Day i 2012
Rear of a clock face - geograph.org.uk - 407777.jpg|Baksiden av en urskive
Big Ben clock mechanism.jpg|Mekanismen bak klokken


## Referanser



## Eksterne lenker
* Big Ben på Store Norske leksikon
* Big Ben på det Britiske parlamentet sine offisielle sider
*
AltaVista

**AltaVista** var en søkemotor for internett. Søkemotoren ble utviklet ved amerikanske Digital Equipment Corporation, og lansert 15. desember 1995 på altavista.digital.com. Som den første søkemotoren med mulighet til å gjøre fulltekstsøk over en stor del av internett, ble den raskt ett av verdens mest besøkte nettsteder.

I 1998 ble Digital solgt til Compaq, som redesignet Altavista til en webportal for å konkurrere med Yahoo!. I løpet av de neste årene ble det klart at portal-strategien hadde vært mislykket, og søkemotoren tapte besøkende til fordel for konkurrenten Google. I februar 2003 ble AltaVista overtatt av Overture Services, Inc., som igjen ble overtatt av Yahoo! i juli samme året. Yahoo! valgte i mai 2011 å stenge ned Altavista, og omdirigere søk til selskapets egen søkemotor Yahoo! Søk.

AltaVista tilbød tjenesten Babelfish, som var den første nettbaserte tjenesten for maskinoversettelse av tekst og hele websider til og fra flere språk, som engelsk, spansk, fransk, tysk, portugisisk, italiensk og russisk. I mai 2008 ble tjenesten omprofilert som en del av Yahoo!.

## Referanser


## Eksterne lenker
*
Yahoo!

**Yahoo! Inc.** er et amerikansk teknologiselskap med hovedkvarter i Sunnyvale i California. Selskapet er mest kjent for en nettportal, søkemotor, en nettkatalog, webmail, nyhetsaggregator, nettannonser og lignende tjenester. 
Nettstedet Yahoo ble opprinnelig utviklet av Stanford-studentene David Filo og Jerry Yang i januar 1994 og lansert i mars 1995. 

## De mest kjente tjenestene til Yahoo!
* Yahoo! Games
* Yahoo! Finance
* Yahoo! Groups
* Yahoo! Mail
* Yahoo! Messenger
* GeoCities
* LAUNCHcast
* HotJobs
* Yahoo! Movies
* Yahooligans!, portal for barn.
* Yahoo! Launch, Gratis musikkvideoer.
* Yahoo! Search
* Yahoo! TV
* Flickr

## Referanser


## Eksterne lenker
* 
* Yahoo! Norge
Atahualpa

**Atahualpa**, eller **Atahuallpa** (født 1502, død 1533 i Cajamarca i Gobernación de Nueva Castilla), var den 13. og siste keiser av Inkariket.

Han var sønn av en prinsesse i Quito og inkaen Huayana Capac. Inkaen hadde inngått et allianse-ekteskap for å knytte kongen av Quito til seg og på den måten innlemme kongedømmet i Inkariket. Huayana trivdes så godt i Quito at han ble værende der, og Atahualpa ble kongens favorittsønn. Dette mislikte hoffet i Cuzco sterkt. De mente inkaen sviktet sin rolle som solens sønn ved ikke å være i Cuzco, den hellige hovedstad, og mente også at Atahualpa ikke var ektefødt arving av inkaen, da det bare var barn av bror og søster som var ektefødte og rettmessige arvinger. I Cuzco bodde den rettmessige arving av tronen; Huascar. 

Da Huayana Capac døde av pest i 1527 brøt det ut borgerkrig mellom Atahualpa med sin base i Quito og Huascar med sin base i Cuzco.
I 1532 beseiret Atahualpa sin eldre halvbror Huáscar og sikret seg kontroll over hele imperiet. 

16. november 1532 ble han tatt til fange av den spanske conquistadoren Francisco Pizarro. Inkaene betalte et rom fylt med gull og to rom fylt med sølv som løsepenger for ham. Pizarro så at han hadde mulighet til å sikre seg alle rikdommene til inkaene dersom han kunne ta kontroll over imperiet, og valgte derfor i stedet å henrette Atahualpa ved garrotering den 29. august 1533. Offisielt ble han henrettet for mord på Huáscar, hans halvbror (brodermord), for polygami (han hadde flere koner, som var lov for inkaen etter inkaenes lover, men ikke for spanjolene), og for incest (han var gift med sin egen søster, som var lovpålagt i inkariket, men straffbart hos spanjolene.

Hans død markerte slutten på Inkariket. 

## Referanser


## Eksterne lenker
*
Huáscar

**Huáscar**, hans fulle navn var **Inti Cusi Huallpa Huáscar** («Gledens sol») (født 1491, død 1532 i Cuzco), var den siste legitime inkahøvding og rettmessig arving til Inkariket. Han var nummer to i arverekken etter Ninan Cuyuchi, men Cuyuchi døde omtrent samtidig med faren, inka Huayna Cápac rundt 1525.  Huáscar ble da utnevnt og kronet til inka med sete i Cuzco. I begynnelsen delte han riket med halvbroren Atahualpa som var *de facto* hersker i nordriket, men senere brøt det ut borgerkrig mellom de to fraksjonene. 

I et endelig slag utenfor Cuzco i 1532 seiret Atahualpa og Huáscar ble fanget. Sent i 1532 vart han myrdet etter ordre fra Atahualpa som selv var fange hos Francisco Pizarro i Cajamarca.

## Referanser
Datu Sikatuna

**Sikatuna** (levde på 1500-tallet) var småkonge *(datu)* på vestsiden av øya Bohol på Filippinene. Han var den første fra øya som kom i kontakt med en spanjol, i 1525, og spilte igjen en viktig rolle da spanjolene fikk fotfeste på øygruppen i 1565.

## Sikatuna tar spansk skipbrudden som slave (1525)
Den 24. juli 1925, få år etter Magellan-ekspedisjonens jordomseiling, der Magellan selv ble drept av datu Lapu-Lapus styrker i en trefning ved øya Mactan i 1521, la en ny ekspedisjon ut på den samme ferden fra La Coruña i Spania. Ekspedisjonen kom også til de filippinske øyene, men i juni 1526 kom skipene fra hverandre under en storm. Et av skipene, «Santa Maria del Parral», led skipbrudd på stranden av det nordøstlige Mindanao. De overlevende ble tatt til fanger og solgt som slaver. En av mannskapene, Sebastian de Puerto (eller de Puerta), havnet hos høvding Sikatuna på Bohol. Det er det første kjente møtet mellom en spanjol og en øyboer fra Bohol som historien kjenner til.

## Blodspakten med Legazpi (1565)
Nesten førti år etter, i 1564, sendte Spania avsted fire ekspedisjoner for å etablere kolonier i Det fjerne østen og sikre seg en del av den lukrative krydderhandelen som portugiserne så langt hadde vært alene om. Alle ekspedisjonene var mislykkede. Året etter seilte Miguel Lopez de Legazpi avsted. Han seilte vestover fra Mexico med fire skip og nesten 400 mann og nådde Filippinene tidlig i 1565 og etablerte en spansk bosetting.

Legazpi klarte ikke å få fotfeste på øya Cebu og dro da sørover mot Mindanao. Vinden snudde og drev skipene mot Bohol. Fra en muslimsk malayisk los fra et erobret handelsskip fra Borneo, fant han ut at øyboerne på de filippinske øyene hadde handelsforbindelser med Molukkene, Borneo, Java, Malacca og med fjernere land som India og Kina.

Også på Bohol fikk Legazpi en uvennlig mottakelse. Losen hans kunne forklare at fiendskapen skyldtes portugisernes plyndingsraid rundt øyene. Portugiserne kom fra Molukkene og krysset omkring blant øyene i Visayas, og bare to år tidligere, i 1563, hadde de plyndret Bohol og tatt omkring tusen boholanere som slaver. Naturligvis forvekslet øyboerne spanjolene med portugiserne. 
  
Med hjelp fra sin los forklarte Legazpi for de to høvdingene datu Sikatuna av Bool og datu Sigala av Loboc at de verken var portugisere eller var kommet for å plyndre eller drepe. Han lyktes og inngikk en vennskapspakt med dem. Den 16. mars 1565 fulgte så blodspakten mellom Legazpi og Sikatuna. Det fant antagelig sted i nærheten av den nåværende småbyen Loay. (Denne hendelsen feires fremdeles på Bohol i juni – *Sandugo-fiestaen*. Tre dager etter ble seremonien gjentatt med Sigala.

## Sikatuna hjelper Legazpi (1565)
Etter å sikret seg assistanse fra Sikatuna og Sigala bestemte Legazpi seg for å prøve å etablere en spansk bosetning på Cebu. Med de to høvdingene som ledsagere og hjelpere seilte han fra Bohol Påskesøndag og ankom Cebu den 27. april.

## Referanser
Le Mans

**Le Mans** er en by og kommune i departementet Sarthe i regionen Pays de la Loire nordvest i Frankrike. Le Mans er den største byen og hovedstad i departementet Sarthe. Byen er kjent for racerbilbanen Circuit de la Sarthe rett utenfor byen der 24-timersløpet arrangeres årlig. I tilknytning til dette ligger det også et bilmuseum.

Biskopene i Le Mans skrev i middelalderen en rekke korte biografier på latin kjent som Actus pontificum Cenomannis.

Byen har også et fotballlag, Le Mans FC.

## Befolkningsutvikling
***Antall innbyggere i kommunen Le Mans***

## Referanser


## Eksterne lenker
* 
* Kommunedata INSEE
Borneo

**Borneo** er en øy i Sørøst-Asia. Øya er verdens tredje største (etter Grønland og Ny-Guinea), og har et areal på 743&nbsp;330&nbsp;km².

Borneo er delt mellom tre stater. Hoveddelen er indonesisk, og omfatter de fire provinsene Øst-Kalimantan, Sør-Kalimantan, Vest-Kalimantan og Sentral-Kalimantan. I nord er de to malaysiske provinsene Sabah og Sarawak og utenfor kysten det føderale territoriet Labuan. Midt på nordkysten er også det selvstendige sultanatet Brunei.

Borneo er omgitt av Sørkinahavet mot nord og nordvest, Suluhavet mot nordøst, Celebeshavet og Makassarstredet mot øst, Javahavet mot sør og Karimatastredet mot sørvest.

Vest for Borneo er Malayahalvøya og Sumatra, mot sør kommer man til øya Java, mot øst ligger Sulawesi (Celebes) og Molukkene, og mot nordøst er Filippinene.

Borneo har et tropisk klima med noen av verdens største regnskogområder, og har et rikt dyreliv med bl.annet elefanter, sumatra-neshorn, leoparder, tigre, orangutanger og pytonslanger. Mellom 1962 og 1966 var Borneo åsted for kamper mellom Malaysia og Indonesia. Her ble blant annet britiske Special Air Service-soldater innblandet.

## Befolkning
Den samlede befolkningen på Borneo var i 2005 anslått til ca. 18,4 millioner:

**Indonesia**
*Kalimantan Tengah, ca. 2,1 millioner innbyggere
*Kalimantan Selatan, ca. 3,2 mill. innb.
*Kalimantan Barat, ca. 4,5 mill. innb.
*Kalimantan Timur, ca. 2,8 mill. innb.

**Malaysia**
*Sabah, ca. 3,1 mill. innb.
*Sarawak, ca. 2,3 mill. innb.

**Brunei**, ca. 0,4 mill. innb.

## De største byene
*Banjarmasin (indonesisk), 573 000 innb.
*Kuching (malaysisk), 571 000 innb.
*Kota Kinabalu (malaysisk), 547 000 innb.
*Pontianak (indonesisk), 455 000 innb. 
*Balikpapan (indonesisk), 434 000 innb.
*Sandakan (malaysisk), 392 000 innb.
*Samarinda (indonesisk), 355 000 innb.
*Tawau (malaysisk), 306 000 innb.
*Miri (malaysisk), 228 000 innb.
*Loa Janan (indonesisk), 213 000 innb.
*Sibu (malaysisk), 198 000 innb.
*Palangka Raya (indonesisk), 180 000 innb.
*Bintulu (malaysisk) 152 000 innb.
*Martapura (indonesisk), 131 000 innb.
*Lahad Datu (malaysisk), 106 000 innb.
*Bontang (indonesisk), 102 000 innb.
*Singkawang (indonesisk), 101 000 innb.

## Fotnoter

## Referanser


## Eksterne lenker
*
Komponent

En **komponent** er en identifisérbar del av et system.
Komponent kan referere til:

* Elektrisk komponent
* Mekanisk komponent
* Termodynamisk komponent
* Komponent (matematikk), del av en vektor
Aedh av Skottland

**Áed mac Cináeda** (død 878), også skrevet som *Aedh* eller *Aodh*, var en sønn av Cináed mac Ailpín (Kenneth MacAlpin). Han ble en konge av pikterne i 877 da han etterfulgte sin bror Causantín mac Cináeda (Konstantin I). Áed hadde en rekke tilnavn, «Áed de hvite blomster»; «den lett-fotete» (latin: *alipes*) eller «hvit-fotete» (latin: *albipes*), hvis betydning nå ikke er lett å tolke.

## Kildene
*[[Krønike om kongene av Alba]]* sier om Áed: «Edus [Áed] holdt det samme [kongerike] for et år. Kortheten av hans styre har ikke gitt noe minneverdig til historien. Han ble drept i civitas (byen eller klosteret?) av Nrurim». Denne Nrurim er ikke blitt identifisert.

*[[Ulster-annalene]]* forteller for året 878: «Áed mac Cináeda, konge av pikterne, ble drept av sine egne». Tradisjonen, rapportert av oldtidsgranskeren George Chalmers i hans *Caledonia* (1807), og av *New Statistical Account* (1834–1845), hevder at den gravhaugen fra tidlig middelalder ved Cunninghillock i Inverurie representerer gravplassen til Áed. Denne slutningen er basert på lesningen av Nrurim som *Inruriu*.

En lengre redegjørelse er interpolert i *Orygynale Cronykil of Scotland* av Andrew av Wyntoun. Denne sier at Áed styrte i ett år og ble drept av sin etterfølger Giric i Strathallan, og andre kongelister har samme opptegnelse.

Det er usikkert om, i det hele tatt, om *[[Bercháns profeti]]*s konger kan henvise til Áed. *Bercháns profeti* er et diktverk som i seg selv er skrevet for å være dunkelt. William Forbes Skene formoder dog at følgende vers refererer til Áed:

Áeds sønn, Constantín mac Áeda (Konstantin II), ble konge i 900. Forestillingen at Domnall II av Strathclyde var en sønn av Áed, basert på et forvirrende oppslag i *Krønike om kongene av Alba* er bestridt.

## Referanser


## Litteratur
* Anderson, Alan Orr ([1922] 1990): *Early Sources of Scottish History A.D 500–1286*, bind1. Opptrykk med rettelser. Paul Watkins, Stamford, ISBN 1-871615-03-8
* Anderson, Marjorie Ogilvie (1980): *Kings and Kingship in Early Scotland*. Scottish Academic Press, Edinburgh, red. utg., ISBN 0-7011-1604-8
* Duncan, A.A.M. (2002): *The Kingship of the Scots 842–1292: Succession and Independence*. Edinburgh University Press, Edinburgh, ISBN 0-7486-1626-8
* Smyth, Alfred P. (1984): *Warlords and Holy Men: Scotland AD 80–1000*. E.J. Arnold, London, opptrykk: Edinburgh UP. ISBN 0-7486-0100-7

## Eksterne lenker
* The Chronicle of the Kings of Alba (CKA)
* Friends of Grampian Stones - history of Inverurie
Pita

**Pita** (arameisk  **)  er et rundt, flatt brød laget av hvetemel, vann, gjær og salt. 

Pitabrød kommer fra Hellas, og er mye brukt i det greske,  tyrkiske kjøkken og ellers i middelshavsregionen. Brødet har tradisjonelt blitt brukt til å dyppe i hummus og liknende sauser, samt til å servere matretter som gyros, souvlaki, falafel og kebab i. De fleste pitabrød blir stekt i svært varm ovn, slik at de blåser seg opp. Når pitabrødet blir tatt ut av ovnen faller det sammen igjen, mens på innsiden fremdeles er delt. Dermed kan man åpne opp en *lomme* i brødet, som man kan legge falafel, lammekjøtt, salat, hummus eller liknende ingredienser i.

## Se også
*Mufleta
*Nan (brød)

## Referanser


## Eksterne lenker
*
Alfons Mucha

**Alfons Maria Mucha** (født 24. juli 1860 i Ivančice i Mähren, død 14. juli 1939 i Praha) var en tsjekkisk maler, plakatkunstner og kunsthåndverker. 

Alfons Mucha er en av de mest kjente kunstere innenfor den dekorative art nouveau-stilen. Han startet som autodidakt, men tok senere utdannelse i Praha, Wien og München. Etter ferdig utdannelse dro han til Paris der han delte atelier med Paul Gauguin. Etter første verdenskrig deltok han aktivt i opprettelsen av en ny tsjekkoslovakisk stat og utformet frimerker og pengesedler.

## Plakater og annet (utvalg)


Fil:Alfons Mucha - 1896 - Salammbô.jpg|alt=« Salammbô» 1896|« Salammbô» 1896
Fil:Alfons Mucha - 1896 - Lorenzaccio.jpg|«Lorenzaccio» 1896
Fil:Alfons Mucha - 1896 - La Dame aux Camélias - Sarah Bernhardt.jpg|«Kameliadamen» (*La Dame aux camélias*) 1896
Fil:Alfons Mucha - Monaco Monte Carlo.jpg|«Monaco Monte Carlo» 1897
Fil:Alfons Mucha - Fruit2.jpg|«Frukt» 1897
Fil:Alfons Mucha - F. Champenois Imprimeur-Éditeur.jpg|«F. Champenois Imprimeur-Éditeur» 1897
Fil:La Plume 1898.jpg|«La Plume» 1898
Fil:Alfons Mucha - 1898 - Dance.jpg|«Dans» 1898
Fil:Alphonse Mucha - Job Cigarettes 1.jpg|«JOB sigaretter»
Fil:Mucha stained glass windows in St. Vitus Cathedral.JPG|Glassmaleriet «Mucha-vinduet» i Sankt Vitus-katedralen i Praha
Fil:Mucha 21.jpg|Malerier av barbeint kvinne


## Referanser


## Eksterne lenker
* 
* Mucha-museet i Praha 
* Mark Hardens kunstarkiv 
* Om de slaviske historiemaleriene
* Alfons Mucha omtalt i Art Renewal Center
* Maleri av Alfons Mucha i kirke i Nord-Dakota i USA
Kinn (øy)

**Kinn** er ei øy som ligger i Kinn kommune i Vestland. Den har et areal på  er omkring 2 km i hver retning, høyeste punkt er 315 moh. Øya er uten vanlig bilvei. Øya Kinn var tidligere en del av Kinn kommune, men ble ved kommunesammenslåingen i 1964 innlemmet i Flora kommune. Kinn kan nås med rutebåt fra Florø. 

Øya er kjent for Kinnaspelet, som arrangeres hver sommer, og Kinn kirke fra 1100-tallet. Kinn kirke er den eldste kirken i Sunnfjord. Det er også rester av et steinkors som kan ha vært 1,5 eller 2 meter høyt og skriver seg trolig fra den første kristne tiden. Lignende kors ble reist mange steder langs kysten. Det er funnet spor etter mennesker fra 3000 år f.Kr. Det er spor av fast bosetning fra omkring 400 år e.Kr. (yngre jernalder). 

Kinnaklova, et fjell med ei dyp kløft, er også et kjennetegn for øya.

Nils Seim kjøpte øya i 1896, og hans sønn, maleren Harald Seim, bodde der mesteparten av livet.

Det gjorde også broren hans, Einar Seim, som ble kalt «Norges lærdaste bonde». Einar Seim var blant annet opptatt av den keltiske kulturen på begge sider av Nordsjøen.

Forfatter Dag H. Nestegard har gjort en gjendiktning av sangen Mull of Kintyre. Den norske versjonen heter *Hymne til Kinn*.

## Referanser


## Eksterne lenker
*
Autodidakt

En **autodidakt** (fra gresk *autodídaktos*, «selvlært») person er selvlært og har ingen formell utdanning innen det faget vedkommende utfører.

Av områder hvor folk ofte kaller seg autodidakte, kan eksempelvis nevnes kunst, musikk, litteratur, skuespill og håndverk.
Dessuten kan noen områder være så smale at en egentlig utdannelse ikke eksisterer.

Ordet autodidakt oppfattes av enkelte som negativt ladet, da det forbindes med en person som ikke er utdannet i tradisjonell forstand. Leonardo da Vinci er et typisk eksempel blant en lang liste andre selvlærte mennesker som har hatt stor innflytelse på verden.

## Referanser
Maceió

**Maceió** er hovedstaden samt en kommune i delstaten Alagoas i nordøstregionen av Brasil. 

Byen ligger mellom innsjøen Mundaú og Atlanterhavet og har om lag 901 000 innbyggere (2005). Tropisk klima med gjennomsnittstemperatur på 25°C. Byen har flere strender i sentrumsområdet, som Pajuçara, Ponta Verde, Jatiúca og Cruz das Almas.

Maceió fikk bystatus i 1815 og fikk status som hovedstad i Alagoas i 1839. Byen ble opprinnelig etablert som en havneby. I dag er turisme en viktig inntektskilde. I tillegg har petrokjemiselskapet Braskem anlegg for vinylproduksjon på sørsiden av byen. Byen er også et regionalt utdanningssenter hvor Alagoas Føderale Universitet er en viktig utdanningsinstitusjon.

Maceió har en internasjonal flyplass som ble modernisert i 2005. Byen har også bussforbindelse til andre byer i Brasil. Det finnes også jernbaneforbindelse til enkelte forsteder til byen.

## Galleri

Fil:Maceio01.jpg|
Fil:Beach_in_Maceió,_Alagoas,_Nov_2004.jpg|
Fil:Maceio02.jpg|
Fil:Maceio fest.jpg|
Fil:Maceio Alagoas Brasil.PNG|Maceió (Brasil). Strandområde


## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?infoid=289&sid=36
* http://www.cefet-al.br 
* http://www.bairrosdemaceio.net
Klemens av Alexandria

**Klemens av Alexandria** (gammelgresk: *Κλήμης ὁ Ἀλεξανδρεύς*; latin: *Titus Flavius Clemens*, født ca. 150 i Athen, død ca. 215-217) var en gresk oldkirkelig teolog og en meget innflytelsesrik lærer som underviste i filosofi i Alexandria i Egypt. Han ble omvendt til kristendommen av Pantaenus som hadde grunnlagt den kateketiske skole i Alexandria, som den gang var det østlige middelhavsområdets intellektuelle hovedstad. Klemens etterfulgte sin mester som leder for denne skole omkring 180. Han virket der i over tyve år.

Blant elevene hans var Origenes og Alexander av Jerusalem. Han var en konvertitt til kristendommen, en utdannet mann som var kjent med antikkens greske filosofi og litteratur. Som hans tre hovedverk viser, ble Klement påvirket av hellenistisk filosofi i større grad enn noen annen kristen tenker i denne samtiden, og spesielt av Platon og stoikerne. Hans hemmelige verk, som kun eksisterer i fragmenter, antyder at han også var kjent med førkristen jødisk esoterisme og gnostisisme. I et av sine arbeider argumenterte han for at gresk filosofi hadde sitt opphav blant ikke-grekere, og hevdet at både Platon og Pytagoras ble undervist av egyptiske lærde. Et brev fra Klemens er eneste kilde til Det hemmelige Markusevangeliet.

Klement blir vanligvis sett på som en av kirkefedrene. Han er æret som en helgen i koptisk kristendom, østlig katolisisme, etiopisk kristendom og anglikanisme. Han ble æret med minnedag 4. desember i vestlig katolisisme fram til 1586, da navnet hans ble fjernet fra den romerske martyrologien av pave Sixtus V etter råd fra kirkehistorikeren Cesare Baronio ettersom noen av synspunktene hans ble stilt spørsmål ved deres ortodoksi. Den østlige ortodokse kirke stoppet offisielt all ære for Klement på 1000-tallet. Ikke desto mindre blir han fortsatt ofte referert til som «sankt Klement of Alexandria» av både østortodokse og romersk-katolskeforfattere, men listes sjelden i moderne helgensamlinger.

## Referanser


## Litteratur
* Buell, Denise Kimber (1999): *Making Christians: Clement of Alexandria and the Rhetoric of Legitimacy*. Princeton: Princeton University Press. ISBN 0-691-05980-2.
* Outler, Albert C. (1940): «The "Platonism" of Clement of Alexandria», *The Journal of Religion*. **20** (3): 217–240. doi:10.1086/482574. S2CID 170209425.
* Press, Gerald A. (2003): *Development of the Idea of History in Antiquity*. Montreal: McGill-Queen's Press.

## Eksterne lenker
* 
* 
*
Danmark (holme)

**Danmark** er en liten holme, bare 0,8 dekar, i Sandviksbukta utenfor Sandvika i Bærum, noen titalls meter fra E18.

Opprinnelsen til navnet er noe uklar, men det har lange tradisjoner, og finnes brukt i skriftlige kilder tilbake til 1783.

Fra 1923 til 1972 lå Sandviken sjøbad på holmen.

Dansker som bor i Oslo-området samlet seg i mange år på holmen for å feire Danmarks nasjonaldag, 5. juni.

Holmen har frem til 1970-årene vært benyttet av Bærum Roklubb, som hadde klubbhus med vinteropplag for medlemmenes robåter, kanoer og kajakker.

## Referanser




## Eksterne lenker
*
Gresk skulptur

**Gresk skulptur** omfatter skulpturell billedkunst fra antikkens Hellas. Den deles vanligvis opp i tre deler: *den arkaiske*, *den klassiske* og *den hellenistiske*. Den klassiske perioden deles igjen inn i tre underperioder:

* Arkaisk stil: 600-480 f.Kr.
* Tidlig klassisk stil: 480-450 f.Kr.
* Klassisk stil: 450-400 f.Kr.
* Senklassisk stil: 400-330 f.Kr.
* Hellenistisk stil: 323-ca 50 f.Kr.

## Arkaisk stil
Skulpturene skal sees forfra, i profil er de så tynne at det ikke er mulig å se at det skal være mennesker. Nese og øyne er store, munnen rett, ørene er ofte utelatt, og det store og lange håret er flettet. Mennene er nakne, mens kvinnene bærer en peplos, en fotsid drakt. Marmorskulpturene var strengt geometriske og symmetriske. Inspirert av egypterne. Uten religiøse aspekter.

## Tidlig klassisk stil («den strenge stil»)

Naturalistisk, mer detaljert enn arkaisk. Skulpturene hadde tidligere blitt laget i stein, men ble etterhvert også støpt i bronse. Grunnen til dette var at det var enklere å få fram detaljene i bronse. I motsetning til arkaisk stil kom tidlig klassisk stil med mer bevegelse  i skulpturene slik at de så mer naturlige ut.

## Klassisk stil (høyklassisk stil)

Nå ble skulpturene individualisert. Det var bevegelsesmotivet billedhuggerne nå var opptatt av, og det var noe nytt. Kontrapost-stillingen kom og ble ikke bare veldig populær blant billedhuggerne, men også malerne etc. Det ble riktige proporsjoner, forholdet mellom kroppens deler, mellom hode og kropp, legg og lår etc som endelig erstattet helt det faste formskjemaet i Arkaisk stil.

## Senklassisk stil

Uttrykket ble større følsomhet, mindre kraft. Omsorg og innadvendthet ble sentralt. Det var mye portrettmalerier, og gipsavstøpninger gjorde det mulig å kunne få detaljerte portretter. 

## Hellenistisk stil
Den enkelte, isolerte statue ble mindre vanlig og ofte avløst av skulpturgruppen. Billedhuggerne ble opptatt av å avbilde psykiske reaksjoner og stemninger, beskrive hele mennesket i alle aldre, skjønt og uskjønt. En trang til realisme oppstod. Eksempel på gresk skulptur i hellenistisk stil er Laokoon-gruppen fra ca. 50 f.Kr.

## Se også
* Gresk kunst
* Hellenistisk kunst
## Litteratur
* Burns, Lucilla; *Greek and Roman art*, London 1991, ISBN 0-7141-1297-6
* Kiilerich,Bente; *Græsk Skulptur fra dædalisk til hellenistisk*, København 1997 ISBN 87-00-47774-5
* Richter, Gisels M.A.; *A handbook of Greek art, a survey of the visual arts of anicient Greece*, Oxford 1959, nine ed. 1987 ISBN 0-7148-2496-8

## Eksterne lenker
* 
* Gresk kunst
* Kunstweb
King’s College (Cambridge)

**King's College** er en del av University of Cambridge i Storbritannia. Det ble grunnlagt av Kong Henrik VI i 1441 og var opprinnelig ment å være et college for elever fra Eton College, som også var grunnlagt av Henrik. Over de følgende århundrer utvidet man gradvis opptakskriteriene og er i dag av de mer progressive mht. opptak ved college i Cambridge.
## Eksterne lenker
*
Hiroshima

**Hiroshima** (広島市) er en by og hovedstad i Hiroshima prefektur. Det er den største byen i Chugoku-regionen i det vestlige Japan. 

## Atombomben i 1945

Byen er kjent over hele verden som den første byen som ble utsatt for kjernefysisk krigføring. 6. august 1945 ble byen nesten fullstendig utslettet etter at USA slapp atombomben «Little Boy» over byen. Rundt  bygninger ble jevnet med jorden.
Man regner med at  av de – innbyggerne i Hiroshima var døde ved utgangen av 1945, og nesten dobbelt så mange døde i løpet av de neste årene på grunn av sykdommer.

## Referanser


## Eksterne lenker
*
Pohjola

**Pohjola** er et område som ofte er omtalt i finsk mytologi. Pohja betyr nord, og Pohjola viser enten til polarområdet generelt, eller, som i Kalevala-eposet, til Sameland. I den virkelige verden dekker Pohjola deler av landskapene Lappland og det gamle Kajanaland i Finland

Pohjola kan også være en rent mytisk sted som er kilden til alt ondt – et skjebnetungt, evig kaldt land i det fjerne nord som var kilden til sykdommer og frost. Landet er fienden til Väinölä, som er Kalevala-landet.

## Pohjola i Kalevala

I mytologien hersker den onde og mektige heksa Louhi over Pohjola. Mestersmeden Seppo Ilmarinen smir Sampo for henne etter at hun har bedt om det, og gir den til henne som pris for å få gifte seg med dattera hennes. Sampo er en trollkvern som maler fram overflod for folket i Pohjola. 

Det roterende lokket på Sampo er også et symbol på den stjernefylte himmelhvelvingen som roterer rundt en akse eller pilar som står i verdens sentrum. Denne pilaren, verdensstreet, stod der stjernehimmelen ikke rørte seg, altså i Pohjala, litt nord for horisonten til finnene. Det meste av Kalevala-stoffet dreier seg om hvordan Sampo ble til, og deretter gjemt av heksa Louhi inne i et stort fjell i det mørke Pohjola, og deretter om krigen som menneskene sørfra førte for å "frigjøre" ham til sitt eget bruk. Det endte med at Sampo ble knust og mistet det viktige lokket sitt, på samme måte som verdenstreet på Nordpolen ble ødelagt.

Andre personer fra Kalevala ønsket også å gifte seg med Pohjola-jenter, blant andre eventyreren Lemminkäinen og den store vismannen Väinämöinen. Louhi bad dem da utføre storverk som kunne måle seg med Sampo, for eksempel å skyte Tuonela-svanen. Dersom frieren til slut fikk datteren, holdt man bryllup med store ete- og drikkegilder i den store festsalen i Pohjola.

## Annet
**Datter av Pohjola* er et symfonisk tonedikt av Jean Sibelius
ISO 3166-2

**[[ISO]] 3166-2** er den andre delen av ISO 3166-standarden, og ivaretar kodingen av underinndeling av land. Hensikten med de to standardene er å etablere en verdensomfattende av korte betegnelser som kan brukes på etiketter, containere etc. Det finnes om lag 3&nbsp;700 enheter av denne koden.

ISO 3166-2-koder består av to deler som er bundet sammen med en bindestrek («-»). Den første delen er ISO 3166-1 alfa-2-elementet, og den andre delen er ett til tre tegn bestående av tall og/eller bokstaver.

## Endringer
ISO 3166/MA (vedlikeholdsbyrået for ISO 3166) oppdaterer ISO 3166-2 når det er nødvendig ved å kunngjøre endringer i nyhetsbrev som oppdaterer den gjeldende standarden, og utgir nye utgaver som inneholder sammendrag av alle endringer i nyhetsbrev. Endringer i ISO 3166-2 består for det meste av endringer av stavemåte, tillegg og sletting av underinndelinger og endring av administrative strukturer.

## Referanser




## Eksterne lenker
* Posten.no – Postnummer for Norge Fylkesnummer og -koder 
* ODIN – Kommune- og fylkesinndelingen en historisk oversikt over endringene En historisk oversikt over kommune- og fylkesoppdelingen i Norge
Den internasjonale standardiseringsorganisasjonen

**International Organization for Standardization** (**ISO**), eller på norsk **Den internasjonale standardiseringsorganisasjonen**, er en internasjonal standardiseringsorganisasjon som utgir standarder innenfor en rekke områder. «ISO» kommer fra det greske ordet for «lik» og er ikke et akronym for organisasjonens navn.

Standard Norge er Norges medlemorgan i ISO.

## Liste over noen ISO-standarder
* ISO 639 &ndash; Språk
* ISO 3166-2 &ndash; Underinndeling av land
* ISO 3591 &ndash; Vinsmakingsglass
* ISO 4217 &ndash; Valuta 
* ISO 8601 &ndash; Dato og tid
* ISO 8652 &ndash; Programmeringsspråket Ada 83/Ada 87
* ISO 8879 – metaspråket SGML
* ISO 9000 &ndash; Kvalitetsstyring
* ISO 9660 &ndash; Filsystem for cd-rom
* ISO 10487 &ndash; Bilstereokontakt
* ISO 13250 &ndash; Emnekart
* ISO 14000 &ndash; Miljøstyring
* ISO 15445 2000 &ndash; HyperText Markup Language (HTML)
* ISO 22000 &ndash; Matvaresikkerhet
* ISO 26000 &ndash; «Veiledning om samfunnsansvar»
*ISO 27000-serien - Informasjonssikkerhet
* ISO 13216 &ndash; Festesystem for barneseter i bil
*ISO 45001 - Arbeidsmiljø (Tidligere 18001)

## Referanser


## Se også
* Liste over ISO-standarder
* 
* 
* DIN

## Eksterne lenker
*
Språkkode

**Språkkode** en entydig kode som angir et spesifikt språk.

Språkkoder kan være hensiktsmessige i mange sammenhenger og benyttes ofte innenfor informasjonsteknologi og på nettet. Merk at på nettet brukes en egen to bokstavs standardbase som har små skiller fra ISO-standarden.

## ISO-språkkoder
ISO-standarden ISO 639 er inndelt i to språkkoder på henholdsvis to- ISO 639-1 og tre bokstaver ISO 639-2.

ISO 639-1 inneholder 185 språk mens ISO 639-2 inneholder 495 språk og meta-språk (status 5. mars 2004).

Mange språk har mindre forskjeller, alt etter hvilket land de snakkes i. For eksempel er det forskjell mellom amerikansk engelsk og britisk engelsk. Dette kan man ta høyde for ved å kombinere en generell språkkode med en landskode. Resultatet blir en mer spesifikk språkkode. Landskoden er på to store bokstaver  og hentes fra ISO-standarden ISO 3166.

## Eksterne lenker
* Oversikt over språkkoder i ISO-639-2
Orkla

**Orkla** kan vise til:

* Orkla (elv) – ei elv i Trøndelag
* Orkla (selskap) – et norsk børsnotert selskap
* Orkla Media – til 2006 navnet på mediaselskap Edda Media
* Orkla Fotballklubb (OFK) – en fotballklubb i Orkdal
* KNM «Orkla» – en minesveiper som brant opp i 2002
* DS «Orkla» – flere skip med dette navnet
Oskar Lange

**Oskar Ryszard Lange** (født 27. juli 1904, død 2. oktober 1965) var en polsk økonom.

Lange var talsmann for å bruke markedsmekanismer i sosialistisk planlegging. Han er sannsynligvis mest kjent for verket *On the Economic Theory of Socialism*. Han var professor ved Chicago University fra 1938, og fungerte som mellommann da F.D. Roosevelt og Josef Stalin diskuterte etterkrigssituasjonen for Polen. Lange var polsk ambassadør i USA mellom 1946 og 1947.

## Referanser


## Eksterne lenker
* The History of Economic Thought: Oskar Lange *(på engelsk)*
SA8000

**SA8000** er en forkortelse for **Social Accountability 8000**. Det er en internasjonal standard for etiske retningslinjer (*codes of conduct*) for bedrifter, med fokus på ansattes arbeidsforhold. En SA8000-sertifisert bedrift har blitt kontrollert av et uavhengig firma. Organisasjoner autorisert av SAI kan sertifisere bedrifter. Blant selskaper som har fått en slik godkjenning er Det Norske Veritas. SA8000 retter seg i første rekke mot fabrikker, og ikke tjenestebedrifter. SA8000 er *ikke* en ISO-standard. 

SA8000 tar utgangspunkt i en rekke ILO-konvensjoner (International Labour Organisation), FNs menneskerettighetserklæring, FNs konvensjon om barnets rettigheter og FNs konvensjon om å avskaffe diskriminering av kvinner.
Dette innebærer:

* Forbud mot barnearbeid
* Forbud mot tvangsarbeid
* Arbeidernes helse og sikkerhet skal være ivaretatt
* Arbeidstidsbestemmelser
* Lik lønn for likt arbeid; forbud mot diskriminering
* Organisasjonsfrihet og rett til felles forhandlinger (se kritikk)
* Forbud mot fysisk avstraffelse og mobbing
* En lønn som dekker basisbehovene 

Der den lokale lovgivningen er strengere enn disse konvensjonene, gjelder denne. Sertifiserte bedrifter skal også ha et dokumentasjonssystem for å håndtere kravene. 

## Historie

SA8000 ble introdusert av American Council on Economic Priorities (CEP) i oktober 1997. CEP Accreditation Agency (CEPAA) hadde et styre som besto av mange bransjerepresentanter (Toys R Us, The Bodyshop, osv), samt noen representanter for NGOer (bl.a. Amnesty International og National Child Labor Committee). Overvekten av multinasjonale selskaper, og det faktum at det kun var èn representant for fagbevegelsen har blitt kritisert.

I 2001 skiftet CEPAA navn til Social Accountability International (SAI). Styret har nå fått en større andel NGO-representanter, blant annet har fagbevegelsen tre medlemmer.

## Kritikk

En grunnleggende kritikk som har kommet mot denne standarden går ut på at selskaper ved å lage sine egne frivillige ordninger søker å unngå lovreguleringer.

SA8000 modererer noen av kravene i ILOs konvensjoner, blant annet gjelder det organisasjonsfrihet. I standarden heter det at det skal være organisasjonsfrihet, men i land der dette er forbudt ved lov, skal fabrikken «[...] *facilitate parallel means of independent and free association* [...]». Hvilke alternative virkemidler dette dreier seg om er ikke spesifisert. Dette avviket fra ILO-konvensjonen gjør at mange bedrifter i Kina har fått SA8000 sertifisering. Kinesiske arbeidere har verken organisasjonsfrihet eller streikerett.

SA8000-sertifiseringen gjelder for enkeltstående selskaper (fabrikker). Dette har møtt kritikk sett i forhold til for eksempel tekstilbransjen. Der blir svært mye av arbeidet gjort av underleverandører. Disse underleverandørene blir ikke sjekket. Noen bedrifter har tatt initiativ til at i det minste de viktigste underleverandørerne også blir sertifisert, og SA8000 inneholder krav om at bedriften må ha et visst oppsyn med sine underleverandører.

## Eksterne lenker

* Offisiell hjemmeside for SA8000
* Sertifiserte bedrifter
Bysantinsk arkitektur

**Bysantinsk arkitektur** er først og fremst de kirkene som ble bygget i Det bysantinske riket. Arkitekturen hadde sin bakgrunn i den tidlige kristne perioden. Da flyttet keiser Konstantin hovedstaden i Romerriket fra Roma til Bysants. Dette skjedde i tidsrommet 324–330. I denne perioden var det basilikaen som var dominerende, men det fantes andre forbilder for arkitekturen, for eksempel sentralbygningen. Denne var basert på sirkelen og brukt i badeanlegg, templer og mausoleer. Disse bygningene hadde ofte en sentral akse og kupler. De kan ha blitt foretrukket der det var relikvier, for eksempel St. Georg i Tessaloniki og Santa Constanza i Roma. Ut fra disse to bygningstypene utviklet den bysantinske arkitekturen seg. Denne kan deles i tre perioder.

## Tidligbysantinsk periode
Denne perioden var preget av keiser Justinian (527–567) og blir regnet som den første gullalder. Han bodde i Konstantinopel i øst og hadde Ravenna som sete i vest. Eksempel på kirkene i Ravenna fra denne perioden er San. Apollinare i Classe fra 549 som er en basilika. San Vitale i Ravenna har en oktogon som kor med en kuppel båret av åtte kileformede pilarer bundet sammen av arkader.

Justinians mest berømte byggverk fra denne perioden er Hagia Sofia i Istanbul. Her har en forsøkt å kombinere sentralbygningen og basilikaen.

## Middelbysantinsk periode

Dette er perioden etter ikonoklasmen  og regnes fra ca. 843 til den latinske okkupasjonen i 1204.

Karakteristisk for denne perioden er korskuppelkirker med sentralakser. I denne kirketypen danner langskip og tverrskip et gresk kors. Sammen med de fire hjørnelementene blir dette en kvadratisk grunnplan med tre ganger tre elementer. I vest finner vi ofte et narthex og i øst et kor. Sentrale monumenter i Konstantinopel er  nordkirken i Konstantin Lips kloster og Myrelaion-kirken fra ca. 920. Myrelaion-kirken eller Bodrum Camii, som er det tyrkiske navnet, har ennå sin opprinnelige form og en typisk korskuppelkirke. Den er liten, med cirka atten meter lengde bygd av teglstein med en kuppel båret av fire søyler. Navnet Bodrum Camii betyr «kjellermoskeen» fordi kjelleretasjen er blitt brukt som begravelseskapell. Kirken er konstruert som et palasskapell i tilknytning til den private residensen til keiser Romanos I. Det er bygget på en plattform dannet av en stor rotunde, muligens restene av et romersk palass. Dette kan tjene som et tekstbokeksempel på  korskuppelkirken med ni hvelv og tre skip og narthex. De halvsirkelformede pilastrene i eksteriøret viser til de rommelige skillene i interiøret.

Andre sentrale monumenter fra denne tiden er Hosios Loukas i Hellas og Nea Moni på Khíos.

## Senbysantinsk periode
Fra 1261 da latinerne ble styrtet til 1453 da tyrkerne tok Bysants. En betydelig samtlig med senbysantinske kirker finnes i Mystras, nær byen Sparta på Peloppones.

## Litteratur
* Krautheimer, Richard, *Early Christian and Byzantine Architecture*, Harmondsworth, 1965

## Eksterne lenker
* Art history resources 
* The glory of Byzantinum
* Byzantinum 
* Greske klostre
William av Malmesbury

**William of Malmesbury** (født ca. 1080, død ca. 1143) var en engelsk historiker. Han hadde også franske forfedre, men tilbrakte hele livet i England, og store deler av det som munk i Malmesbury Abbey. 

Han kom til klosteret som ung mann, og den tidligste opplysninger han gir er at han hjalp abbed Godfrey (abbed ca. 1081–1105) å samle et bibliotek for kommuniteten. Han fikk en allsidig utdanning, men fokuserte mest på de fagene han selv likte best, moralfilosofi og historie. Etterhvert fikk han samlet historieverker som andre land, og fikk inspirasjonen til å skrive et verk om England, etter mønster av Beda den ærverdiges kirkehistorie.

Omkring 1120 ga han ut den første utgaven av *Gesta regum anglorum* (*De engelske kongers handlinger*). Deretter fulgte i 1125 *Gesta pontificium anglorum* (*De engelske biskopers handlinger*). Etter dette arbeidet han en periode med teologiske temaer, men ga ut andre utgave av *Gesta regum* i 1127. Denne utgaven var dedikert til jarlen Robert av Gloucester, som var litterært interessert. Rundt 1128 kom en variant av *Gesta regum anglorum*, kalt *[[Krøniken om engelskmennenes konger]]*.

William ble kjent med biskop Roger av Salisbury, som hadde et slott ved Malmesbury. Det ser ut til å være dette vennskapet som førte til at han i 1140 ble tilbudt embetet som abbed. Han takket nei til dette, da han foretrakk å være bibliotekar. 

Den eneste offentlige opptreden vi kjenner er ved konsilet i Winchester i 1141, hvor kleresiet uttrykte sin støtte til keiserinne Matilda. Etter dette begynte han med sin *Historia novella* (*Ny historie*), som omhandlet hendelser etter 1125. Verket slutter brått med 1142, med et løfte om at det vil bli fortsatt. Man antar at William døde før han fikk anledning til å arbeide videre med det. 

Han er en av de viktigste engelske historikere i denne perioden. Hans latin er god, og den litterære kvaliteten er god, spesielt i forhold til andre verker fra hans samtid. Som historiker svekkes hans betydning noe av at hans forakt for annaler gjør kronologien ustrukturert og noe tilfeldig. Han har også en tendens til å legge inn diskurser som er irrelevante for det han egentlig skriver om. Hans kritiske sans, som han til tider viser er velutviklet, blir til stadighet ikke brukt. Han gir færre opplysninger om sin egen tid enn f.eks. Orderic Vitalis, men samtidig er han den desidert viktigste kildene til kunnskap om personene i det politiske spillet etter normannernes invasjon i 1066.

## Referanser
Malmesbury Abbey

**Malmesbury Abbey** var et kloster i Malmesbury, Wiltshire i England. 

Det ble grunnlagt av Maidulph, som døde i 675. Etterhvert ble den benediktinske regel ble raskt innført. Det var viet til apostlene Peter og Paulus. I 1160 begynte arbeidet med hovedbygningen, og det var stadig byggeaktivitet inntil det 16. århundre. 

Klosteret ble oppløst av Henrik VIII i 1536 i forbindelse med reformasjonen. 

Blant kjente personer som levde i klosteret var historikeren William av Malmesbury, og matematikeren og astrologen Eilmer av Malmesbury som tidlig i det 11. århundre konstruerte en primitiv hangglider. 

## Referanser


## Eksterne lenker
* Malmesbury Abbey
* BBC